Morero o mongwe wa kereke ke go ruta Beibele. O ka ithuta go diriša melao ya Modimo bophelong bja gago. Go kwešiša Beibele ke senotlelo sa go phela bophelo bja Bokriste bjo bo atlegilego. 2 Timotheo 3:16-17 e re, “Mangwalo ka moka ke mahebetšwa ke Modimo, gomme a hola ka go ruta, go sola, go lokiša dilo, go laya ka toko, gore motho wa Modimo a swanelege ka botlalo, a hlangwe ka mo go feletšego bakeng sa modiro o mongwe le o mongwe o mobotse.” Mantšu a Ahaba a utolla gore o bontšhitše bošilo ka ditsela tše pedi. Ya pele, ge a be a botšiša Eliya gore, “Na o nkhweditše?” Ahaba o ile a utolla gore o be a sa iše felo ka Jehofa. Jehofa o be a šetše a mo ‘hweditše.’ Modimo o be a bone Ahaba a diriša gampe tokologo ya gagwe ya boikgethelo gomme a ipshina ka dienywa tša leano le kgopo la Isebele. Modimo o ile a bona pelo ya Ahaba, yeo e bego e rata dilo tše di bonagalago go feta go ba le kgaugelo, toka goba lešoko. Ya bobedi, ge Ahaba a botša Eliya gore: “Wena lenaba la ka!,” o utolotše gore o hloile Eliya mogwera wa Jehofa Modimo yo a ka bego a mo thušitše go fetoša tsela ya gagwe e mpe.